钦定古今图书集成/明伦汇编/氏族典/第134卷 > 《廖用贤尚友录》 > 秦钜
## 钦定古今图书集成/明伦汇编/氏族典/第134卷 > 《廖用贤尚友录》 > 秦钜

按《宋史李诚之传》：“秦钜，字子野，丞相桧曾孙，通判蕲
州。金人犯境，与郡守李诚之协力捍御，求援于武昌、
安庆，月馀兵不至，策应兵徐挥常用等弃城遁。城破，
钜与诚之各以自随之兵巷战，死伤略尽。钜归署，疾
呼吏人刘迪，令火诸仓库，乃赴一室自焚。有老卒见
烟焰中著白战袍者，识其钜也，冒火挽出之，钜叱曰：
‘我为国死，汝辈可自求生’。”掣衣就焚而死。特赠钜五
官、秘阁修撰，封义烈侯，立庙蕲州，赐颜褒忠。时小将
江士旺等斗死，淳祐十二年，特封钜义烈显节侯。